El Taller sobre menors i violència de gènere reuneix professionals de l’Ajuntament de Burjassot
2025-07-24

Les activitats commemoratives amb motiu del Dia Internacional contra la Violència de Gènere van concloure el passat 4 de desembre, a Burjassot, amb la celebració del taller sobre menors i violència de gènere, que va tindre lloc en la Sala d’actes del Centre Socioeducatiu Díaz-Pintado. La trobada va reunir nombrosos professionals de diferents departaments del Consistori, l’activitat laboral dels quals guarda relació amb la intervenció amb menors i possibles casos de violència de gènere.

L’activitat, organitzada des de la regidoria d’Igualtat i Feminisme de l’Ajuntament de Burjassot, que dirigeix directament l’alcalde, Rafa García, a través d’Espai Dona i amb la col·laboració de la Diputació de València, va comptar amb la presència de Manuela Carrero, regidora d’Educació i d’Isabel García, regidora de Serveis Socials.